Práca s verejnosťou

Práca s verejnosťou (iné názvy: styk s verejnosťou, vzťahy s verejnosťou, vzťahy k verejnosti, public relations; angl. public relations) je nepriame propagačné pôsobenie charakterizované tým, že pasívnemu subjektu (recipientovi) sa predkladajú informácie, na ktorých podklade si sám vytvára kladný názor na podnik, jeho činnosť, výrobky, služby a pod. Tým napomáha k vytváraniu požadovaných postojov, nevyhnutných pre dlhodobú úspešnú výrobnú a odbytovú činnosť.

-	Je tretím nástrojom komunikačného mixu. 
-	Znamená styk podniku s verejnosťou, všetky opatrenia aktivity podniku, ktoré vedú k zlepšeniu mena podniku (good will)
Public relation je prostriedok masovej komunikácie na vytvorenie pozitívneho imidžu firmy.
V organizačnej štruktúre podniku (OŠ) býva aj oddelenie pre vzťahy s verejnosťou. Oddelenie PR vykonáva svoju činnosť v 5-tich oblastiach:

Je to sústavná a cieľavedomá komunikácia s cieľom vytvoriť dlhodobé pozitívne vzťahy recipienta voči objektu, na ktorý sa práca s verejnosťou zameriava, pričom pozitívne vzťahy si má utvoriť recipient sám vlastným výberom a osobným prehodnotením predložených pravdivých informácií (a nie na základe apelov či argumentov ako v reklame). Dôležitým aspektom je obojstrannosť komunikácie a získavanie spätnej väzby od recipienta.

Práca s verejnosťou 
Verejnosť je akákoľvek skupina, ktorá má záujem o firmu (objekt) alebo ovplyvňuje schopnosti firmy (objektu) dosiahnuť stanovené ciele. 

Prácu s verejnosťou uskutočňuje buď zvláštne oddelenie firmy, alebo k tomu určené "Public relations" agentúry alebo komunikačné agentúry. Prostredníctvom "Public relations" firma oslovuje širokú verejnosť, nielen svojich zákazníkov, dodávateľov a dílerov. Práca s verejnosťou predstavuje množstvo programov zameraných na propagáciu firmy (objektu), obhajobu imidžu firmy (objektu) alebo imidžu jednotlivých produktov. 

Negatívne postoje verejnosti

Verejnosť môže vo vzťahu k uskutočňovaniu cieľov firmy (objektu) pôsobiť:
 podporne
 brzdiaco

Vplyv oddelenia práce s verejnosťou (Public relations) sa odvíja od jeho východiskového monitorovania postojov verejnosti, aby sa vytvorilo vzájomné porozumenie medzi verejnosťou a firmou (objektom). Toto oddelenie rieši najmä negatívne postoje verejnosti a negatívnu publicitu. 

K základným úlohám týchto oddelení v prípade negatívnej publicity patrí presvedčiť vrcholový manažment, aby prijal pozitívne programy brániace vzniku pochybných praktík, ktoré sú hlavnou príčinou negatívnej publicity. 

Činnosti oddelenia Public relations

Tieto činnosti sa zameriavajú na :
 vzťahy s tlačou (snaha o to, aby tlač informovala verejnosť pozitívne)
 publicitu produktu (zameriava sa na konkrétny produkt)
 firemnú komunikáciu (vnútornú a vonkajšiu)
 lobbing (jednanie so zákonodarcami a vládnymi úradníkmi, s miestnou samosprávou,...,cieľom je získanie ich podpory, odstránenie legislatívnych prekážok a regulačných opatrení)
 poradenstvo v oblasti verejných záležitostí a imidž firmy (predovšetkým v prípade negatívne vplývajúcich afér spojených s výrobkami firmy či s firmou samotnou)

Oblasti práce s verejnosťou 
Práca s verejnosťou môže byť zameraná na mnohé oblasti, napr. na firemnú komunikáciu - tvorbu identity inštitúcie (Corporate Identity), na vnútornú komunikáciu (Internal PR), na styk s médiami (Media Relations), na marketingovú komunikáciu, na získanie finančných zdrojov, na krízovú komunikáciu (Crisis Management), účelové kampane, výstavy, sociálnu komunikáciu, komunikáciu o výrobkoch, na podporu spoločnosti vzhľadom na jej profil - sponzoring, lobbying (Public affairs) ...

Cieľové skupiny 
Cieľové skupiny môžeme rozdeliť na vnútorné a vonkajšie podľa toho, či zasahujú do vnútra vlastnej organizácie, alebo mimo nej. Inak môžu byť veľmi rôznorodé, napr.:
 Zákazníci 
 Vlastní zamestnanci 
 Deti, študenti, dôchodcovia
 Vlastníci, sponzori, donori
 Orgány štátnej a územnej správy, vláda
 Tvorcovia verejnej mienky, mediá
 Záujmové skupiny a nátlakové skupiny
 Partneri, sprostredkovatelia
 Univerzity, odborné spoločenstvá
 Dodávatelia 
 Banky 
 Vydavatelia
 Ostatná verejnosť

Literatúra 
 Radek Chalupa, Efektivní krizová komunikace – pro všechny manažery a PR specialisty. Praha, Grada Publishing 2012, 176 stran. ISBN 978-80-247-4234-2.

Externé odkazy 
 
 Philip Kotler: Marketing management